Lugupeetud kanuutajad, selleks aastaks on pakkuda kaks võimalikku varianti kuhu kanuutama minna - Koiva või Ogre.     Koiva . Ühe päeva oleks uus osa, teine päev kattuks eelmise aastaga. Alustaks 0,5 päeva ülevalpool Valmierat ja läbiks Valmiera süstapargi (st. laiem, kiirevoolulisem, kärestikulisem, väravatega  tähistatud rajaga laiem jõeosa, kus saaksime näiteks omavahel väikese kanuusõidu võistluse maha pidada)  Hea: Koiva oma tuntud headuses - liivased kenad kaldad, kena loodus, garanteeritud hea vool, süstarada, korralikud telkimisplatsid  Kurb: Koiva oma "liiga tuntud" headuses...     Ogre . Daugava lisajõgi. Ogrel on madala veega väikesi kärestikke, liivast varisevat kallast kui ka plaaži. Palju leppa, vähe metsa, võrreldes Koivaga on kõik  miniatuurne. Selle jõe ääres ei ole ühtegi matkajatele kohandatud telkimisplatsi. On vaid sillaäärsed ja teedeäärsed niitmata karjamaad ja heinamaad. Lätlased ise seal eriti kanuutamas ei käi... (st. - ei ole ülerahvastatud..)  Hea: uus jõgi, tundmatu marsuut - seega huvitavam, mitte väga kaugel..  Kurb: pole nii suur ja kena kui Koiva, kuiva kevade korral võib väga madal olla, ettevalmistamata laagriplatsid (ei tea kas see niiväga miinus ongi...)    Ja milline on teie otsus?